CELEX: 62011CA0257
Language: et
Date: 2012-11-29 00:00:00
Title: Kohtuasi C-257/11: Euroopa Kohtu (kolmas koda) 29. novembri 2012 . aasta otsus (Curtea de Apel București (Rumeenia) eelotsusetaotlus) — SC Gran Via Moinești Srl versus Agenția Națională de Administrare Fiscală (ANAF), Administrația Finanțelor Publice București (Direktiiv 2006/112/EÜ — Käibemaks — Artiklid 167, 168 ja 185 — Mahaarvamisõigus — Mahaarvamise korrigeerimine — Maatüki ja sellele ehitatud hoonete omandamine eesmärgiga need hooned lammutada ja realiseerida sellel maatükil kinnisvaraprojekt)

26.1.2013   
            
            
               ET
            
            
               Euroopa Liidu Teataja
            
            
               C 26/8
            
         Euroopa Kohtu (kolmas koda) 29. novembri 2012. aasta otsus (Curtea de Apel București (Rumeenia) eelotsusetaotlus) — SC Gran Via Moinești Srl versus Agenția Națională de Administrare Fiscală (ANAF), Administrația Finanțelor Publice București
   (Kohtuasi C-257/11) (1)
   
   (Direktiiv 2006/112/EÜ - Käibemaks - Artiklid 167, 168 ja 185 - Mahaarvamisõigus - Mahaarvamise korrigeerimine - Maatüki ja sellele ehitatud hoonete omandamine eesmärgiga need hooned lammutada ja realiseerida sellel maatükil kinnisvaraprojekt)
   2013/C 26/14
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel București
   
      Põhikohtuasja pooled
   
   
      Hageja: SC Gran Via Moinești Srl
   
      Kostjad: Agenția Națională de Administrare Fiscală (ANAF), Administrația Finanțelor Publice București
   
      Ese
   
   Eelotsusetaotlus — Curtea de Apel București — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 19), artiklite 167 ja 168 ning artikli 185 lõike 2 tõlgendamine — Õigus arvata maha käibemaks, mis tasuti lammutamisele kuuluvate ehitiste soetamiselt kinnisvaraprojekti läbiviimise eesmärgil — Kinnisvaraprojekti läbiviimisele eelnev majandustegevus, mis seisneb esimeste selle projekti jaoks vajalike investeeringute tegemises — Käibemaksu mahaarvamise korrigeerimine
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikleid 167 ja 168 tuleb tõlgendada nii, et äriühingul, kes on omandanud maatüki ja sellele ehitatud hooned eesmärgiga need hooned lammutada ja ehitada sellele maatükile elamukompleks, on õigus arvata maha nende hoonetega seoses tasutud käibemaks.
            
         
               2.
            
            
               Direktiivi 2006/112 artiklit 185 tuleb tõlgendada nii, et sellisele maatükile ehitatud hoonete lammutamine, mis omandati eesmärgiga ehitada nende hoonete asemele elamukompleks, ei too endaga kaasa nende hoonete soetamisega seoses esialgu tasutud käibemaksu korrigeerimist.
            
         
      (1)  ELT C 238, 13.8.2011.